Улады прынялі меры. Спачатку былі забароненыя сходы Канстытуцыйна-Каталіцкай партыі. Потым чыноўнікі паклапацілісякаб біскуп не быў абраны дэпутатам ІІ Думы. І, нарэшце, у кастрычніку 1907 г. яго выклікалі ў сталіцу, там пазбавілі пасады, і нават не дазволілі вярнуцца ў Вільню. Некаторы час Эдвард Роп жыў у Пецярбургу, а потым яму было дазволена пасяліцца ў братавым маёнтку Нішча на Віцебшчыне. Пакідаць маёнтак было строга забаронена. За біскупам быў устаноўлены жандарскі нагляд. Наведваць яго маглі толькі сваякі. 